სტუ-ს ვებსივრცის მართვის და ადმინისტრირების წესი

1. ვებგვერდის უსაფრთხოების პოლიტიკა

1. უნივერსიტეტის ვებსივრცეში არსებული ვებგვერდები უნდა აკმაყოფილებდნენ ქვემოთ მოცემულ წესებს. იმისათვის, რომ ვებგვერდი განთავსდეს უნივერსიტეტის ვებსივრცეში, იგი უნდა აკმაყოფილებდეს შემდეგ სტანდარტებს:

ა) ვებგვერდს უნდა შეეძლოს კიბერ-შეტევების დაფიქსირება (IDS)

ბ) ვებგვერდს უნდა ქონდეს ფაიერვოლი და შეტევების მოგერიების სისტემა (Web Application Firewall & WIPS)

გ) ვებგვერდი უნდა იყოს მდგრადი მოცემული კიბერ-შეტევების მიმართ: Sql Injection, Cross site Scripting, PHP Injections, Cross site Request Forgery, Session Hijacking, HTTP Response Splitting, Remote/Local File Inclusion, Directory Transversal, Insecure Direct Object References, Security Misconfiguration, Unvalidated Redirects and Forwards, Blind SQL Injection, Prevent Password Brute Force, BOT PROTECTION და სხვ.)

დ) ვებგვერდმა ტექნიკური შემოწმება წარმატებით უნდა გაიაროს Acunetix Web Vulnerability Scanner-ისა და Netsparker-ის გამოყენებით ჩატარებული ტესტირებისას.

2. ვებგვერდი განთავსდება უნივერსიტეტის ვებ სივრცეში და მიენიჭება უნივერსიტეტის ქვედომენი ზემოთაღნიშნული მოთხოვნების დაკმაყოფილების შემთხვევაში.

# 2. სტუ-ს ვებგვერდის ინტერფეისის სტანდარტი

უნივერსიტეტის ვებსივრცეში არსებული ვებსაიტები უნდა აკმაყოფილებდეს ვებგვერდის ინტერფეისის შემდეგ მოთხოვნებს:

ა) უნივერსიტეტის ლოგოდ წარმოდგენილია უნივერსიტეტის გერბი, რომელიც განთავსებულია უნივერსიტეტის ოფიციალური ვებ გვერდის მისამართზე: [http://gtu.ge.](http://gtu.ge/)

ბ) უნივერსიტეტის ლოგო განთავსებული უნდა იყოს ვებგვერდის თავში (ჰედერში), სტრუქტურული ერთეულის ლოგოს წინ ან მის შემდეგ, ხოლო თუ ვებგვერდის დიზაინი არ იძლევა უნივერსიტეტის ლოგოს ჰედერში განთავსების საშუალებას, მაშინ უნივერსიტეტის ლოგო განთავსებული უნდა იყოს ვებგვერდის ბოლოში (ფუტერში);

გ) უნივერსიტეტის ლოგოს ზომა თანხვედრაში უნდა იყოს საიტის ლოგოსთან;

დ) უნივერსიტეტის ლოგო უპრობლემოდ უნდა ჩანდეს ვებგვერდის, როგორც დესკტოპ, ასევე მობილურ ვერსიაშიც;

ე) უნივერსიტეტის ლოგოს უნდა გააჩნდეს ჰიპერლინკი, რომელიც დამისამართდება gtu.ge-ზე;

ვ) უნივერსიტეტის ლოგოს უნდა გააჩნდეს alt ატრიბუტი და მოცემულ ატრიბუტში უნდა ეწეროს -„საქართველოს ტექნიკური უნივერსიტეტი“;

ზ) უნივერსიტეტის ლოგო უნდა იყოს გამჭირვალე ან დასაშვებია არ იყოს გამჭირვალე მხოლოდ იმ შემთხვევაში თუ საიტის ფონი თანხვედრაშია ლოგოს ფონთან;

თ) ვებგვერდის ინტერფეისში ყველგან, სადაც განთავსებული იქნება უნივერსიტეტის ლოგო ან დასახელება, უნდა ქონდეს ჰიპერბმული [http://gtu.ge](http://gtu.ge/) და იგი უნდა იხსნებოდეს ახალ ფანჯარაში;

ი) საიტი წარმოდგენილი უნდა იყოს კომპიუტერის მთელ ეკრანზე, ეკრანის ზომის მიუხედავად, მათ შორის სმარტფონებსა და პლანშეტებისთვის;

კ) ვებგვერდი ხარვეზების გარეშე უნდა მუშაობდეს ყველა პლატფორმაზე (Windows, Linux, Mac, Android, IOS), სხვადასხვა დიაგონალის მქონე მოწყობილობის ეკრანისთვის და ყველა პოპულარულ ვებბრაუზერში (IE, Mozilla, Chrome, Opera, Safari);

ლ) ვებგვერდის ბოლოში (ფუტერში) უნდა იყოს განთავსებული შემდგომი წარწერა: © საქართველოს ტექნიკური უნივერსიტეტი.

# 3. ვებგვერდის მართვის სტანდარტი

უნივერსიტეტის ვებ სივრცეში არსებული ვებგვერდის მართვისას დაცული უნდა იყოს შემდეგი წესები:

სამართავ სისტემაში ავტორიზაციამდე, უნდა მოხდეს კომპიუტერის შემოწმება ანტივირუსული პროგრამული უზრუნველყოფის საშუალებით.

2. სამართავ პანელთან მუშაობის დასრულების შემდეგ, უნდა დახუროს სესია Log Out-ის საშუალებით და არ მოხდეს სისტემის პაროლის დამახსოვრება ბრაუზერში ან ეკრანზე სხვადასხვა ტიპის დოკუმენტის სახით.

3. შინაარსის მმართველმა პირმა (კონტენტ-მენეჯერი) სიახლის ან გვერდის დამატებისას უნდა მოიფიქროს უნიკალური სახელი. შესაბამისად დაუშვებელია რამდენიმე სიახლეს ერქვას ერთი და იგივე სახელი.

4. საიტზე დამატებულ გვერდს უნდა ქონდეს შესაბამისი ლოგიკური ბმული.

5. გვერდის დამატებისას უნდა იყოს გათვალისწინებული მისი ფოლდერი და ადგილმდებარეობა

6. საიტის ფაილების მენეჯერში ატვირთულ ნებისმიერ ფაილს უნდა ქონდეს შესაბამისი ლოგიკური სახელი

7. არ შეიძლება სიახლის „სრულად ნახვის“ (როდესაც მომხმარებელი გადადის სიახლის სრულ აღწერაზე) ტექსტის სრულად დალინკვა

8. საიტზე ატვირთული სურათის სიგრძე უნდა იყოს მინიმუმ 400px.

9. საიტზე ატვირთული დოკუმენტის მაქსიმალური დაშვებული ზომა არის 25-მბ.

10. საიტზე ატვირთული ყველა დოკუმენტი განთავსებული უნდა იყოს შესაბამის ფოლდერში, მაგალითად სურათი -> სურათების ფოლდერში, დოკუმენტი -> დოკუმენტების ფოლდერში, ანუ PDF -> /pdf/ -ში და მსგავსად.

11. სიახლეში ან გვერდში წარმოდგენილ ბმულს აუცილებლად უნდა ქონდეს ჰიპერლინკი და ის უნდა იხსნებოდეს ახალ ფანჯარაში, გარდა იმ შემთხვევებისა როდესაც გადასვლა ხდება სტუ-ს შიდა სივრცეში

12. სიახლეში ან გვერდში წარმოდგენილი ბმული არ უნდა იყოს პირდაპირ ბმულის სახით წარმოდგენილი, არამედ უნდა იყოს ბმულის აღწერა და ამ აღწერაზე დაკლიკვის შემდეგ ხდებოდეს გადასვლა შესაბამის ბმულზე, მაგ: არა პირდაპირ წარმოდგენილი ბმული <http://gtu.ge/News/8162/>, არამედ ტექსტი ბმულით [იხილეთ აქ](http://gtu.ge/News/8162/)

13. კონტენტ-მენეჯერმა ფაილის ატვირთვისას, ფაილს აუცილებლად უნდა მიანიჭოს შესაბამისი ლოგიკური სახელი ქართულ ენაზე, ინგლისური ალფავიტით.

14. სისტემაში ასატვირთი დაშვებული ფაილების ტიპებია: .pdf , .jpg , .png , .jpeg , .gif, .doc,

.docx , .ppt , .pptx , .mp4 , .webm , .wav , .mp3 , .psd , .ai .

15. ატვირთული ფაილის ტიპი, იგივე გაფართოება წარმოდგენილი უნდა იყოს პატარა ინგლისური ასოებით, მაგ.: .pdf და არა .PDF

16. სავალდებულოა ყველა დოკუმენტი ატვირთული იყოს .pdf-ფორმატში, გარდა გამონაკლისი შემთხვევებისა, როდესაც დოკუმენტი წარმოდგენილია შევსებადი ბლანკის სახით ან გადმომწერმა უნდა მოახდინოს დოკუმენტის ინფორმაციის განახლება

17. საიტის ვიზუალურ რედაქტორში, გვერდში ან სიახლეში დაუშვებელია ინფორმაციის Word-იდან ან სხვა ტიპის დოკუმენტიდან გადმოკოპირება, კოპირებისას აუცილებლად გადართეთ ტექსტურ რედაქტორზე.

18. სამართავ პანელში დაუშვებელი ოპერაციების სიას მიეკუთვნება: საიტის გვერდში ან სიახლეში php კოდის გაშვების მცდელობა, iframe ის ჩასმა, არასწორი მეტა ტეგების გამოყენება, არასწორი ტიპის ფაილის ატვირთვა.

19. საიტზე ავტორიზაციისას მომხმარებლის სახელისა და პაროლის 3 ჯერ არასწორად შეყვანა გამოიწვევს მომხმარებლის დაბლოკვას 1 საათით

20. სტუ-ს ინფორმაციული ტექნოლოგიების დეპარტამენტს უფლება აქვს შეაჩეროს მომხმარებლის ანგარიში თუ არ ხდება მოცემული სტანდარტების დაცვა

# 4. საქართველოს ტექნიკური უნივერსიტეტის ჰოსტინგის მართვის პოლიტიკა

1. უნივერსიტეტის ჰოსტინგის პოლიტიკას განსაზღვრავს უნივერსიტეტის ინფორმაციული ტექნოლოგიების დეპარტამენტი. უნივერსიტეტის ჰოსტინგი წარმოადგენს დაცულ და სტაბილურ ჰოსტინგის სერვისს უნივერსიტეტის ვებ სივრცეში და იგი განკუთვნილია უნივერსიტეტის სტრუქტურული ერთეულებისათვის.

2. ჰოსტინგის პოლიტიკის ძირითადი რეგულაციები მოცემულია ქვემოთ:

2.1. სტუ-ს ჰოსტინგი გაიცემა მხოლოდ სტუ-ს დაქვემდებარებაში მყოფი სტრუქტურული ერთეულების ან უნივერსიტეტთან დაკავშირებული ორგანიზაციებისთვის.

2.2. სტუ-ს ჰოსტინგი გაიცემა მხოლოდ ვებგვერდის შემოწმების შემდეგ.

2.3. მომხმარებელს საშუალება აქვს ისარგებლოს PHP ჰოსტინგით.

2.4. ჰოსტინგზე განთავსებული ვებგვერდი უნდა აკმაყოფილებდეს „სტუ-ს ვებგვერდის უსაფრთხოების პოლიტიკის“ სტანდარტებს, წინააღმდეგ შემთხვევაში ჰოსტინგი არ გაიცემა.

2.5. თუ მოხდება ჰოსტინგზე განთავსებული ვებგვერდის „დავირუსება“, „გატეხვა“ ან სხვა საფრთხის გამომწვევი მდგომარეობის დაფიქსირება, სტუ-ს ინფორმაციული ტექნოლოგიების დეპარტამენტს შეუძლია შეტყობინების გარეშე ოპერატიულად მოახდინოს ჰოსტინგის შეჩერება და მოგვიანებით აცნობოს ჰოსტინგის მფლობელს.

2.6. თითოეული მომხმარებლისთვის საკუთარი ანგარიში ხელმისაწვდომი უნდა იყოს უნიკალური სახელით და პაროლით. მომხმარებელი ვალდებულია, აირჩიოს საკუთარი მომხმარებლის სახელი და პაროლი დადგენილი წესის მიხედვით. პაროლი უნდა შედგებოდეს მინიმუმ 8 სიმბოლოსგან, მათგან მინიმუმ ერთ სიმბოლოს აუცილებლად უნდა წარმოადგენდეს მაღალი ლათინური ასო, ციფრი და პუნქტუაციის ნიშანი.

2.7. ვებსივრცე გათვლილია ნორმალურ გამოყენებაზე, შესაბამისად დაუშვებელია შემდეგი ტიპის საიტების განთავსება: ფაილ-ჰოსტინგი, იმიჯ-ჰოსტინგი, მასიური სპამის დასაგზავნი აპლიკაცია და დიდი დატვირთვის მონაცემთა ბაზების მქონე საიტის განთავსება.

2.8. უნივერსიტეტის ინფორმაციული ტექნოლოგიების დეპარტამენტის მიერ მოწოდებული სერვისი უნდა იქნას გამოყენებული საქართველოს კანონმდებლობის ფარგლებში. დაუშვებელია ისეთი მასალის განთავსება, რომელიც არ შეესაბამება კანონმდებლობას. ასეთი ქმედების შემთხვევაში ჰოსტინგის სერვისი დაუყოვნებლივ შეწყდება/გაუქმდება.

2.9. ფაილის დაკარგვა/დაზიანებაზე პასუხისმგებლობა ეკისრება მომხმარებელს. სტუ-ს ინფორმაციული ტექნოლოგიების დეპარტამენტი უზრუნველყოფს ჰოსტინგის ფაილების რეზერვირებას, კვირაში 2-ჯერ სიხშირით.

2.10. ჰოსტინგის მოთხოვნა ხდება წერილობითი, უნივერსიტეტის ხელმძღვანელობის სახელზე. მოცემულ ფორმაში უნდა იყოს მითითებული სტრუქტურული ერთეულის სახელი, ტელეფონი, ელ.ფოსტა და ტექნიკური პირის სახელი, გვარი, ელ.ფოსტა, მობილური ტელ. ნომერი.

# 5. დომენების მართვის პოლიტიკა

1. უნივერსიტეტის დომენების და ქვედომენების მართვა ხდება სტუ-ს ინფორმაციული ტექნოლოგიების დეპარტამენტის მიერ შექმნილი დომენების მართვის პოლიტიკის თანახმად, რომელსაც უზრუნველყოფს დომენების მართვის ჯგუფი.

2. უნივერიტეტის დომენების მართვა გულისხმობს, უნივერიტეტის არსებული დომენების მონიტორინგს, მისი ჩანაწერების განახლებას, ვადის გასვლის შემთხვევაში სტუ-ს ადმინისტრაციის დროულ ინფორმირებას და ხელშეკრულების წარმოებას დომენის პროვაიდერსა და უნივერსიტეტს შორის. ასევე უნივერსიტეტის დომენების მართვის ფუნქციაში შედის უნივერსიტეტისათვის ახალი დომენის რეგისტრაცია, შესაბამისი ns ჩანაწერების უზრუნველყოფა და ხელშეკრულებების წარმოება დომენის პროვაიდერსა და უნივერსიტეტს შორის.

3. ქვედომენის რეგისტრაციისას, აუცილებლად უნდა იქნას განხილული მოცემული წესები:

ა) სტუ-ს ძირითად დომენად განსაზღვრულია: gtu.ge; gtu.edu.ge;

ბ) სტუ-ს ქვედომენის მინიჭება ხდება საქართველოს ტექნიკური უნივერსიტეტის დაქვემდებარებაში მყოფი სტრუქტურული ერთეულისათვის და/ან უნივერსიტეტის მიერ ორგანიზებული სერვისისათვის, მაგ. საუნივერსიტეტო კონფერენცია და სხვ.;

გ) უნივერსიტეტის ქვედომენის დასახელება უნდა შედგებოდეს მომთხოვნი ორგანიზაციის დასახელების აბრევიატურისგან ან ორგანიზაციის დასახელებისგან (თუ მისი სახელი არ აღემატება 10 სიმბოლოს) ან მისი სფეროს/საქმიანობის ლოგიკური სახელისგან;

დ) უნივერსიტეტის ქვედომენი უნდა შედგებოდეს მინიმუმ 2 სიმბოლოსგან.

4. უნივერსიტეტის ქვედომენის გაცემა ხდება მხოლოდ მისი განხილვის შემდეგ.

5. თუ უნივერსიტეტის სტრუქტურულ ერთეულს აქვს დამოუკიდებელი ჰოსტინგი, მათ უნდა წარმოადგინონ შესაბამისი ns ჩანაწერები და თავიანთი ჰოსტინგის მხარეს თავად უზრუნველყონ შესაბამის ჩანაწერების წარმოება. ასევე ქვედომენთან დაკავშირებული პრობლემების გადაჭრაზე თავად არიან პასუხისმგებლები, გარდა იმ შემთხვევებისა თუ პრობლემა გამოწვეულია სტუ-ს ინფორმაციული ტექნოლოგიების დეპარტამენტის დომენების ჯგუფის მხრიდან.

6. უნივერსიტეტის ინფორმაციული ტექნოლოგიების დეპარტამენტს უფლება აქვს არ მიანიჭოს უნივერსიტეტის ქვედომენი ორგანიზაციას, თუ: ორგანიზაციის შერჩეული ჰოსტინგი არ არის სტაბილური და უსაფრთხო, ორგანიზაციის ვებ-გვერდი უარყოფითად მოქმედებს საქართველოს ტექნიკური უნივერსიტეტის სახელზე და რეპუტაციაზე, ორგანიზაციის ვებგვერდს აქვს ტექნიკური პრობლემები და არსებობს საიტის „გატეხვის“ ლოგიკური რისკი.

7. უნივერსიტეტის დაქვემდებარებაში მყოფ ორგანიზაციას, მხოლოდ უნივერსიტეტის ადმინისტრაციასთან შეთანხმებით, შეუძლია უარი თქვას სტუ-ს ქვედომენზე და მიიღოს სასურველი დომენური სახელი სხვა პროვაიდერისგან.

8. უნივერსიტეტის ქვედომენის გაცემა ხდება ინფორმაციული ტექნოლოგიების დეპარტამენტის სახელზე დაწერილი მოთხოვნის საფუძველზე, სადაც წარმოდგენილი უნდა იყოს სასურველი დომენური სახელი, მოცემული სტანდარტის გათვალისწინებით.

9. უნივერსიტეტის დომენის მოთხოვნისას, მოთხოვნა პირმა უნდა წარმოადგინოს ადმინისტრაციული პირის და ტექნიკური პირის საკონტაქტო მონაცემები: ორგანიზაციის დასახელება, ორგანიზაციის ელ.ფოსტა, ადმინისტრაციული და ტექნიკური პირის სახელი, გვარი, ელ.ფოსტა, მობილური.

# 6. უნივერსიტეტის ვებგვერდის ადმინისტრირებაზე პასუხისმგებელი პირი, ადმინისტრირების წესი და შესაბამისი სამუშაო აღწერილობა

1. უნივერსიტეტის ვებსივრცე საკმაოდ კომპლექსურია, იგი მოიცავს 100-ზე მეტ ვებსაიტს, მათ შორის ისეთი ტიპის საიტებს, როგორებიცაა: ფაკულტეტები, დეპარტამენტები, ინსტიტუტები, კვლევითი ცენტრები, ჟურნალები, საკონფერენციო ვებ-გვერდები, ლექსიკონები, ელექტრონული სასწავლო სისტემები და სხვა

2. უნივერსიტეტის ვებსივრცეზე, ჰოსტინგზე და დომეინზე პასუხისმგებელ სტრუქტურულ ერთეულს წარმოადგენს უნივერსიტეტის ინფორმაციული ტექნოლოგიების დეპარტამენტი,ვებსაიტის შინაარსის(კონტენტის) ადმინისტრირებაზე პასუხისმგებელ სტრუქტურულ ერთეულს წარმოადგენს უნივერსიტეტის საზოგადოებასთან ურთიერთობის, კულტურისა და სპორტის დეპარტამენტი.

3.უნივერსიტეტის ვებსივრცის რეგულირება ხდება წინასწარ განსაზღვრული ვებ პოლიტიკის, შინაარსის მართვის სტანდარტის და სხვადასხვა მარეგულირებელი დოკუმენტის გათვალისწინებით, რომლებიც აკმაყოფილებენ საერთაშორისო სტანდარტებს.

4. უნივერსიტეტის ვებსივრცეში განთავსებული ვებგვერდები იყოფა ორ ტიპად: ცენტრალიზებულად მართვადი ვებგვერდები და დამოუკიდებელი საიტები.

5. უნივერსიტეტის ვებგვერდების დიდი ნაწილი იმართება ცენტრალიზებულად, მსგავსი ტიპის ვებგვერდებზე ტექნიკური მხარდაჭერა ყველა შემთხვევაში ხორციელდება უნივერსიტეტის ინფორმაციული ტექნოლოგიების დეპარტამენტის მიერ. ცენტრალიზებული მართვა, თავის მხრივ გულისხმობს ერთი სამართავი სისტემის გამოყენებას და ერთიანი რესურსის გაზიარებას, შესაბამისად მათ გადაცემული აქვთ მართვის სისტემა 1C Bitrix და ვებგვერდის შინაარსის ადმინისტრირებისათვის იყენებენ „შინაარსის მართვის სტანდარტს“. ხოლო ვებ-საიტების იმ ნაწილს, რომლებიც დამოუკიდებლად იმართებიან, საშუალება აქვთ გამოიყენონ უნივერსიტეტის მიერ შეთავაზებული გაზიარებული ჰოსტინგის (Direct Admin) სასურველი პაკეტი, მიიღონ სტუ-ს ქვედომენი და ჰოსტინგის ტექნიკური მხარდაჭერა უნივერსიტეტის ინფორმაციული ტექნოლოგიების დეპარტამენტისგან.

6. 1C Bitrix-ის შინაარსი მართვის სისტემაში, რომელიც განკუთვნილია ფაკულტეტების, დეპარტამენტების და სხვა სტრუქტურული ერთეულების საიტებისთვის, რომელთა მართვაც ხდება ცენტრალიზებულად, შექმნილია ინდივიდუალური მომხმარებლის ანგარიშები და ჯგუფები. მსგავსი ტიპის მომხმარებელს ენიჭება ახალი როლი, „კონტენტ-მენეჯერი“, რომელსაც წვდომა აქვს მხოლოდ საკუთარ ფოლდერებზე და საშუალება აქვთ მართონ მხოლოდ საკუთარი საიტის შინაარსი. კერძოდ, მათ შეუძლიათ: გვერდების რედაქტირება, დამატება და მართვა, დოკუმენტების, გრაფიკული მასალების, აუდიო/ვიდეო ფაილების ატვირთვა და საიტის მენიუების მენეჯმენტი. ყველა ტიპის ვებ-გვერდზე სიახლის და კონტენტის წარმოქმნა ხდება შესაბამისი სამსახურის მიერ, მაგალითად ფაკულტეტის კონტენტზე პასუხისმგებელ პირს წარმოადგენს თავად ფაკულტეტი, შესაბამისად ფაკულტეტი განსაზღვრავს საიტის შიგთავს და მის შემდგომ მართვაზეც ფაკულტეტია პასუხისმგებელი, ან შემდგომ მართვას შეთანხმებისამებრ უზრუნველყოფს უნივერსიტეტის ინფორმაციული ტექნოლოგიების დეპარტამენტი.

7. ვებ სივრცის პოლიტიკის თანახმად უნივერსიტეტის ნებისმიერ სტრუქტურულ ერთეულს, საშუალება აქვს მოითხოვოს ვებგვერდის როგორც შინაარსობრივი ასევე ტექნიკური მხარდაჭერა ან ორივე ტიპის სერვისი. აქედან გამომდინარე არსებობს ისეთი შემთხვევები, სადაც სტუ-ს ინფორმაციული ტექნოლოგიების დეპარტამენტი არა მხოლოდ ტექნიკურ, არამედ შინაარსობრივ მხარდაჭერასაც უწევს ვებ-გვერდს და პასუხისმგებელია ვებგვერდის დროულ განახლებასა და მართვაზე. ორგანიზაციის მიერ მოთხოვნილი ვებ- გვერდი იქმნება ლოგიკურ დროში, ყველა სტანდარტის გათვალისწინებით და შემდგომ მისი მართვა ხდება ორგანიზაციის გადაწყვეტილების საფუძველზე, ან თავად ორგანიზაცია გაუწევს საიტის კონტენტს მხარდაჭერას, ან სტუ-ს ინფორმაციული ტექნოლოგიების დეპარტამენტი. თუ ორგანიზაცია გადაწყვეტს რომ თავად სურს ვებგვერდის მართვა და ისინი გამოიყენებენ ცენტრალიზებულ რესურსს, მაშინ მათ უნდა გაიარონ საიტის ადმინისტრირების ტრეინინგი, რაც მოიცავს შემდეგ საკითხებს: კომპიუტერის შემოწმება სამართავ პანელში ავტორიზაციამდე, სამართავ პანელში ავტორიზაცია, ნავიგაცია სამართავ სისტემაში, გვერდის და სიახლის მართვა, დოკუმენტების ატვირთვა და შესაბამის სიახლეზე ან გვერდზე განთავსება. შესაბამისად ვებგვერდის ადმინისტრირების აღწერილობა განისაზღვრება შემდეგნაირად: კონტენტმენეჯერი გადის ავტორიზაციას 1C-Bitrix-ის შინაარსის მართვის სისტემაში და ასრულებს ზემოთ ჩამოთვლილი ოპერაციიდან სასურველს. სტუ-ს ინფორმაციული ტექნოლოგიების დეპარტამენტი ასევე უზრუნველყოფს საძიებო სისტემების ოპტიმიზაციისა და ყველა ცენტრალიზებულად მართვადი საიტის სოციალურ ქსელებთან ინტეგრაციის მხარდაჭერას.

8. სტუ-ს ვებსივრცის სხვადასხვა ტიპის შეტევებისგან დაცვის მიზნით ვებსივრცეში, ვებგვერდის განთავსებამდე ხდება მისი სრული ტესტირება, ანალიზი და მხოლოდ წარმოდგენილი სტანდარტების დაკმაყოფილების შემდეგ განთავსდება ვებ-საიტი სტუ-ს ვებსივრცეში. გარდა ამისა წარმოდგენილი ვებ-გვერდი უნდა აკმაყოფილებდეს „სტუ-ს ვებინტერფეისის“ სტანდარტს და მისი მართვისას აუცილებლად უნდა იქნას გათვალისწინებული „შინაარსის მართვის სტანდარტი“. სტუ-ს ინფორმაციული ტექნოლოგიების დეპარტამენტი ამოწმებს ვებგვერდს სხვადასხვა ტიპის სტანდარტებზე, უზრუნველყოფს მათ ტესტირებასა და მონიტორინგს, შესაბამისად თუ სტუ-ს ვებ სივრცეში არსებულ ვებ-გვერდს შეექმნება უსაფრთხოების ან სხვა რაიმე ტიპის ტექნიკური პრობლემა, ისინი ინფორმირებული იქნებიან მოცემული პრობლემის შესახებ და მიეცემათ ლოგიკური დრო ვებგვერდის გამოსასწორებლად, ხოლო თუ მოცემულ დროში ვერ მოხდება ვებგვერდის ტექნიკური ხარვეზების გამოსწორება, მას მიენიჭება შესაბამისი სტატუსი, ამ შემთხვევაში კრიტიკული და ეცნობება ადმინისტრაციას, რასაც მოყვება შესაბამისი ქმედება: ვებგვერდის გათიშვა ან/და სხვა ადმინისტრაციის მიერ მიღებული გადაწყვეტილება.

9. უნივერსიტეტის ინფორმაციული ტექნოლოგიების დეპარტამენტი პასუხისმგებელია უნივერსიტეტის დომენისა და ქვედომენების გამართულ მუშაობაზე, დომენის განახლების შესახებ ადმინისტრაციის დროულ ინფორმირებაზე, ახალი დომენების შემოტანაზე და შესაბამის სერვისზე მინიჭებაზე. შესაბამისად ვებგვერდის დომენი ან ქვედომენი განისაზღვრება სტუ- ს ინფორმაციული ტექნოლოგიების დეპარტამენტისა და მომთხოვნი ორგანიზაციის მიერ და მისი მინიჭება ხდება „დომენების მართვის პოლიტიკის“ მიერ. ასევე დომენების სახელების სისტემის სერვერზე (DNS server) პასუხისმგებელია ინფორმაციული ტექნოლოგიების დეპარტამენტი.